આમ પણ હવે એ સમય આવી ગયો છે કે વર્કિંગ વિમેન શાકમાર્કેટમાં શાક લેવા જાય તેના કરતા મોબાઈલ એપ મારફતે જ શાક ખરીદવાનું પસંદ કરે છે. રોજબરોજની મોટા ભાગની જરૂરીયાતો જ્યારે આંગળીના ટેરવે જ પૂરી કરી શકાય છે ત્યારે મહિલાઓને પણ હવે ઓનલાઈન કે મોબાઈલથી ખરીદી કરવાની કે પોતાની લાઈફ સરળ બનાવવાની આદત પડી રહી છે. ઘણી વખત એવું પણ જોવા મળે છે કે ઓફીસ અને પરિવારમાંથી સમય કાઢી લેડી પોતાની હેલ્થ માટે ઘરની બહાર નીકળી ડૉક્ટર કે કાઉન્સેલર પાસે જવાના પણ બહાના શોધતી હોય છે તેવામાં OoWomaniya મહિલાઓ અને યુવતીઓને તેમના ઘર કે ઓફીસમાં બેસીને જ તેમણે મૂંઝવતી સમસ્યાઓની સમાધાન લાવી આપે છે જેથી તેની લોકપ્રિયતા તો વધવાની જ. જોકે હજી પણ કેટલીક મહિલાઓ ઈન્ટરનેટનો વપરાશ તો કરે છે પરંતુ રોજબરોજની વસ્તુઓ અને જરૂરીયાતો જાતે બહાર નીકળીને જ પૂરી કરવામાં માને છે, તેવી મહિલાઓને આ પોર્ટલ કે મોબાઈલ એપ સુધી લાવવી તે પણ એક પડકાર છે.